CELEX: 32011R0826
Language: et
Date: 2011-08-12 00:00:00
Title: Komisjoni rakendusmäärus (EL) nr 826/2011, 12. august 2011 , teatavate kaupade klassifitseerimise kohta kombineeritud nomenklatuuris

18.8.2011   
            
            
               ET
            
            
               Euroopa Liidu Teataja
            
            
               L 211/7
            
         KOMISJONI RAKENDUSMÄÄRUS (EL) nr 826/2011,
   12. august 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. august 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kaupade kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jaemüügipakendis eri värvi ja kujuga loomi kujutavad tabletid keskmise kaaluga umbes 950 mg; üks tablett sisaldab järgmisi aineid (massiprotsentides):
                  
                              —
                           
                           
                              sahharoos 61 %,
                           
                        
                              —
                           
                           
                              tärklis 2,4 %.
                           
                        Lisaks sisaldab üks tablett järgmisi aineid:
                  
                              —
                           
                           
                              A-vitamiin (50 % retinoolatsetaadina, 375 μg, ja 50 % β-karotiinina, 2 252 μg),
                           
                        
                              —
                           
                           
                              B1-vitamiin 1,05 mg,
                           
                        
                              —
                           
                           
                              B2-vitamiin 1,2 mg,
                           
                        
                              —
                           
                           
                              B3-vitamiin 13,5 mg,
                           
                        
                              —
                           
                           
                              B6-vitamiin 1,05 mg,
                           
                        
                              —
                           
                           
                              B9-vitamiin 300 μg,
                           
                        
                              —
                           
                           
                              B12-vitamiin 4,5 μg,
                           
                        
                              —
                           
                           
                              C-vitamiin 60 mg,
                           
                        
                              —
                           
                           
                              D-vitamiin 10 μg,
                           
                        
                              —
                           
                           
                              E-vitamiin 10 mg.
                           
                        Lisaks sisaldab toode veel järgmisi aineid: steariinhape, maleiinhape, magneesiumstearaat, naatriumbisulfit, gluteen, puuvillaseemneõli, ränidioksiid, sidrunhape, želatiin, kaltsiumkarbonaat, mono- ja diglütseriidid, looduslikud ja tehislikud lõhnaained ning toiduvärvid.
                  Etiketil märgitud soovitatav päevane annus on üks tablett päevas.
                  Etiketi kohaselt on toode ette nähtud manustamiseks inimesele.
               
               
                  2106 90 98
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 29 märkusega 1, grupi 30 lisamärkusega 1 ning CN-koodide 2106, 2106 90 ja 2106 90 98 sõnastusega.
                  Toote koostist arvestades ei ole sellel rubriiki 1704 kuuluva suhkrukondiitritoote omadusi (vt ka HSi selgitavad märkused, grupp 17, üldine, punkt b).
                  Kuna toode sisaldab aineid, mida ei hõlma grupi 29 märkuse 1 punktid a, b, c, f ega g, tuleb toode nimetatud grupist välja jätta.
                  Toode ei vasta grupi 30 lisamärkuse 1 nõuetele, kuna ei ole deklareeritud, et toodet tuleks kasutada konkreetse haiguse, vaevuse või sümptomi puhul, seepärast ei või toodet klassifitseerida rubriiki 3004.
                  Toote omadusi arvestades tuleb see klassifitseerida rubriiki 2106 kuuluvaks toiduvalmistiseks.